
ŠILUTĖS RAJONO SAVIVALDYBĖS ADMINISTRACIJOS
BIUDŽETO IR FINANSŲ SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS 2022 M. KONSOLIDUOTŲJŲ FINANSINIŲ ATASKAITŲ IR BIUDŽETO VYKDYMO ATASKAITŲ RINKINIO PATVIRTINIMO“ PROJEKTO 


2023 m. birželio 13 d.
Šilutė


	
1. Parengto projekto tikslai ir uždaviniai.

	[bookmark: _GoBack]Įstatymų nustatyta tvarka patvirtinti 2022 m. konsoliduotųjų finansinių ataskaitų rinkinį, kurį sudaro finansinės būklės ataskaita, veiklos rezultatų ataskaita, pinigų srautų ataskaita, grynojo turto pokyčio ataskaita ir aiškinamasis raštas. Šilutės rajono savivaldybės 2022 m. konsoliduotųjų finansinių ataskaitų rinkinys sudarytas vadovaujantis LR viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais ir Savivaldybės kontroliuojamų viešojo sektoriaus subjektų pateiktais finansinių ataskaitų rinkiniais. Šis ataskaitų rinkinys parengtas konsolidavus tik kontroliuojamų viešojo sektoriaus subjektų finansines ataskaitas. Savivaldybės konsoliduotųjų finansinių ataskaitų rinkinį tvirtina Savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos biudžeto sandaros įstatymo 36 straipsnio 3 dalimi.
Įstatymų nustatyta tvarka patvirtinti 2022 metų Savivaldybės biudžeto vykdymo ataskaitų rinkinį.

	
2. Kaip šiuo metu yra sureguliuoti projekte aptarti klausimai.

	Konsoliduotųjų finansinių ataskaitų rinkinio tvirtinimo tvarką nustato Lietuvos Respublikos biudžeto sandaros įstatymas, Lietuvos Respublikos vietos savivaldos įstatymas, Lietuvos Respublikos viešojo sektoriaus atskaitomybės įstatymas.
Savivaldybės biudžeto vykdymo ataskaitos tvirtinimo tvarką nustato Lietuvos Respublikos vietos savivaldos ir biudžeto sandaros įstatymai.

	
3. Kokių pozityvių rezultatų laukiama.

	Bus įgyvendinti Lietuvos Respublikos teisės aktų reikalavimai.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Keisti nereikia.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projektų rengėjų nuomone, antikorupcinio vertinimo nereikia.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Savivaldybės kontrolieriaus išvada ir ataskaita (pridedama).

	
8. Projekto autorius ar autorių grupė.

	Biudžeto ir finansų skyriaus vedėja Dorita Mongirdaitė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Finansinių ataskaitų ir biudžeto vykdymo ataskaitų rinkinys.

	
10. Kiti, autorių nuomone, reikalingi pagrindimai ir paaiškinimai.

	Sprendimo projektas parengtas, siekiant įgyvendinti teisės aktų reikalavimus.
Vadovaujantis LR vietos savivaldos įstatymu, „Išimtinė savivaldybės tarybos kompetencija: <...> savivaldybės biudžeto ir savivaldybės konsoliduotųjų ataskaitų rinkinio tvirtinimas <...>“ (16 straipsnio 2 dalies 15 punktas).
Į Savivaldybės konsoliduotųjų finansinių ataskaitų rinkinį yra įtraukti 48 kontroliuojami viešojo sektoriaus subjektai, iš jų 44 biudžetinės įstaigos, 3 viešosios įstaigos ir Savivaldybės iždas.  
Finansinės būklės ataskaitoje pagal 2022 m. gruodžio 31 d. duomenis iš viso turto paskutinę ataskaitinio  laikotarpio  dieną buvo 214 318,75 tūkst. eurų, iš kurių 191 980,79 tūkst. eurų sudarė ilgalaikis  turtas (iš to skaičiaus nematerialusis  turtas – 651,71 tūkst. eurų, materialusis  turtas – 175 098,82 tūkst. eurų ir finansinis turtas – 16 213,35 tūkst. eurų) ir 22 296,98 tūkst. eurų – trumpalaikis turtas (iš to skaičiaus atsargos – 4 164,6 tūkst. eurų, išankstiniai apmokėjimai – 199,02 tūkst. eurų, per vienerius  metus gautinos  sumos – 10 605,27 tūkst. eurų ir pinigai bei pinigų ekvivalentai – 7 328,08 tūkst. eurų, iš kurių 4 013,02 tūkst. eurų Šilutės rajono savivaldybės iždo, 1 498,05 tūkst. eurų Šilutės rajono savivaldybės administracijos, 915,1 tūkst. eurų Viešosios įstaigos Šilutės ligoninės ir 544,32 tūkst. eurų Viešosios įstaigos Šilutės pirminės sveikatos priežiūros centro pinigų likutis bankų sąskaitose). 
Finansavimo  sumos paskutinę ataskaitinio laikotarpio dieną sudarė 113 381,17 tūkst. eurų, iš kurių 62 679,31 tūkst. eurų iš valstybės biudžeto. 
Įsipareigojimai sudarė 20 342,24 tūkst. eurų (iš to skaičiaus ilgalaikiai įsipareigojimai – 10 359,55  tūkst. eurų, iš jų 9 501,37 tūkst. eurų ilgalaikiai finansiniai įsipareigojimai, trumpalaikiai įsipareigojimai – 9 982,69 tūkst. eurų, iš kurių 1 268,5 tūkst. eurų tiekėjams mokėtinos sumos, 3 942,59 tūkst. eurų sukauptos mokėtinos sumos).  
Grynasis turtas paskutinę ataskaitinio laikotarpio dieną sudarė 80 595,34 tūkst. eurų. 
Veiklos rezultatų ataskaitoje pagal 2022 m. gruodžio 31 d. duomenis pagrindinės veiklos pajamos per ataskaitinį laikotarpį sudarė 97 943,42 tūkst. eurų, o pagrindinės veiklos sąnaudos – 76 781,6 tūkst. eurų. Pagrindinės veiklos perviršis – 1 161,82 tūkst. eurų, grynasis perviršis – 4 443,83 tūkst. eurų.  
Savivaldybės 2022 metų patikslintas biudžeto pajamų (be paskolų) planas 65 646,6 tūkst. eurų, faktiškai gauta 68 930,1 tūkst. eurų. Patikslintas biudžeto pajamų planas įvykdytas 105 procentais, gauta 3 283,5 tūkst. eurų pajamų daugiau, negu buvo numatyta patikslintame plane. Valstybinė mokesčių inspekcija pervedė 2 996 tūkst. eurų daugiau nei planuota gyventojų pajamų mokesčio. Savivaldybės tarybos sprendimais 2022 metais mokesčių ir rinkliavų lengvatų nesuteikta. Į biudžetą gautos visos planuotos žemės mokesčio ir žemės nuomos mokesčio įplaukos. Savivaldybės biudžetinės įstaigos gavo 103 tūkst. eurų mažiau, negu planavo pajamų už suteiktas paslaugas. Analizuodami biudžeto pajamų vykdymą, palyginus su 2021 metais, matome, kad biudžeto pajamos, palyginus su praėjusiais metais, padidėjo 6 procentais.
2022 metais Savivaldybė gavo 2 510 tūkst. eurų ilgalaikių paskolų.
Palyginus su praėjusiais metais, Savivaldybės biudžeto asignavimai padidėjo 5 507,3 tūkst. eurų arba 7,8 proc. Darbo užmokesčio ir socialinio draudimo įmokų išlaidos sudarė 33 939,4 tūkst. eurų, arba 47,5 proc. visų biudžeto asignavimų. Asignavimai darbo užmokesčiui ir socialinio draudimo įmokoms, palyginus su praėjusiais metais, padidėjo 5 238,2 tūkst. eurų. 
Analizuodami biudžeto vykdymą pagal valstybės funkcijas, matome, kad didžiausia išlaidų dalis (38,7 proc.) tenka švietimui. Švietimo įstaigoms ir priemonėms finansuoti 2022 metais iš Savivaldybės biudžeto skirta 27 684,2 tūkst. eurų. Kita žymi biudžeto lėšų dalis skiriama socialinei apsaugai. 2022 metais šiai sričiai finansuoti panaudota 10 773,3 tūkst. eurų. Palyginus su praėjusiais metais, šios lėšos padidėjo 3 220,8 tūkst. eurų. Didžiausia paramos dalis tenka socialiai išskirtiniams asmenims. Kasmet žymi dalis paramos šeimai išmokų mokama iš valstybės biudžeto.
       Savivaldybės kreditorinis įsiskolinimas 2022 m. gruodžio 31 d. – 12 326,6 tūkst. eurų. Per 2022 metus kreditorinis įsiskolinimas padidėjo 1 345,1 tūkst. Eurų, arba 12,2 procento.  Biudžetinių įstaigų skola per metus padidėjo 490,9 tūkst. eurų. Negrąžintų ilgalaikių paskolų likutis 2022 m. gruodžio 31 d. – 11 045,8 tūkst. eurų. Per 2022 metus negrąžintų  ilgalaikių paskolų likutis padidėjo 854,2 tūkst. eurų. 




Biudžeto ir finansų skyriaus vedėja                                                                    Dorita Mongirdaitė













